## ПИСМО РОДИТЕЉИМА / НЕГОВАТЕЉИМА / СТАРАТЕЉИМА СА ИНФОРМАЦИЈАМА И ЗА САГЛАСНОСТ

## Анкета о ставовима ученика према школи за 2024. годину

Поштовани родитељи / неговатељи / старатељи,

Овим писмом вас обавештавамо о Анкети о ставовима ученика према школи (AtoSS) за 2024. годину која ће бити отворена за све ученике државних школа од четвртог до дванаестог разреда.

## Информације о анкети

AtoSS је добровољна годишња анкета ученика коју спроводи Министарство просвете са циљем да школе и министарство стекну разумевање о томе како ученици виде школу и какво је њихово искуство о школи. Ми ценимо мишљење ученика као начин да се побољша ангажовање ученика, њхихова добробит и квалитет наставе, и питаћемо ваше дете шта мисли и осећа у вези са школом, учењем, односима са вршњацима, отпорношћу, мобингом, здрављем и добробити, физичком активношћу и животом уопште.

Министарство је склопило уговор са фирмом ORIMA Research Pty Ltd која ће спровести онлајн анкету и пружити помоћ школама у току анкете путем телефонске инфо-линије и имејла.

Ове године ће се анкета у вашој школи спровести од 27th May

## Које су предности учествовања?

Млади воле да се питају за мишљење! Ова анкета се спроводи већ скоро 20 година и од непроцењиве је важности у помагању школама да разумеју ставове ученика, да би планирале програме и активности да се побољша искуство школовања вашег детета. Одговори на анкету такође помажу Министарству просвете да разуме како се искуство ученика у вези са учењем може побољшати.

## Који су ризици?

Иако не очекујемо много ризика у вези са учешћем, за неке ученике нека од питања у оквиру анкете могу бити личне и осетљиве природе. Ако пристанете да ваше дете учествује, оно може и даље слободно да прескочи питања или да прекине анкету у било којој фази, ако га анкета узнемири или му буде непријатно. Наставник/ца ће бити присутан/на током анкете да помогне ученицима.

Питања су одабрана из валидних истраживачких алатки за спровођење анкета које се користе у Аустралији и широм света, заснована су на предностима и прилагођене сваком разреду појединачно.

## Шта ће се тражити од мог детета?

Ваше дете ће бити позвано да попуни анкету **онлајн током наставе**, користећи наменски припремљену заштитну алатку за онлајн анкетирање. Важно је напоменути да ми ни на који начин не „тестирамо“ ваше дете. Молимо да обратите пажњу на следеће:

* Учешће ученика у анкети је добровољно и ученици могу у сваком тренутку да се повуку.
* Постоје различите верзије анкете како би се омогућило свим ученицима да учествују.
* Испуњавање анкете ће трајати око 20-45 минута.

## Како ће бити заштићена поверљивост података мог детета?

Ваше дете ће од свог наставника добити јединствену шифру којом се пријављује за попуњавање анкете. Шифра за пријаву ученика је наменски идентификатор који ће министарство користити за повезивање података само у сврхе анализе и истраживања. Информације које се могу искористити за идентификацију особе, као што је име ученика или Викторијски број ученика (VSN), се **не** користе за повезивање скупова података. Неки демографски подаци ученика (нпр. разред, родност, старост, статус Абориџина и/или острвљана Торесовог мореуза) се добијају из административне евиденције министарства и повезани су са појединачном идентификацијском шифром за пријаву ученика током постављања анкете, а ради подршке за спровођење анкете.

Фирма ORIMA Research ће користити личне податке ученика само у истраживачке сврхе да се олакша спровођење и прикупљање података из Анкете о ставовима према школи. Да би се осигурало да је поверљивост одговора вашег детета увек заштићена, лични подаци којима се ваше дете може идентификовати неће бити забележени у датотеци одговора на анкету коју фирма ORIMA Research достави министарству. Сви подаци се чувају на серверима који се налазе у Аустралији и приступ је ограничен на особље које ради на пројекту.

Са свим подацима који се прикупе о вашем детету ће се поступати у складу са *Законом о приватности и заштити података из 2014. године* (Викторија), *Законом о здравственој евиденцији из 2001. године* (Викторија) и *Законом о архивској грађи из 1973. године* (Викторија), као и са [Политиком приватности за школе](https://www.vic.gov.au/schools-privacy-policy) Министарства просвете. Имајте у виду да у складу са горе наведеним законима и нашом политиком, постоје случајеви у којима се по закону од нас може захтевати да проследимо информације које је дало ваше дете. На пример, тамо где постоји претња по здравље и безбедност вашег детета.

## Како ће се објавити резултати?

Збирни подаци анкете на нивоу Викторије ће се користити за извештавање о иницијативама, а могу се користити и у јавним расправама о питањима која се односе на ангажман и добробит ученика. Пример начина на који су се подаци из анкете раније користили укључује извештавање о нивоима ангажовања ученика у кратком прегледу о успеху у Годишњем извештају школској заједници.

Резултати анкете ће такође бити предочени школи у виду збирних података током трајања анкете. Подаци и резултати о појединачним ученицима неће се проследити школама. Сви подаци из анкете који се буду проследили у виду извештаја тицаће се искључиво група ученика, тако да се ниједан ученик неће моћи идентификовати. Тамо где је број ученика мали, приступ подацима неће бити дозвољен, тако да школа неће моћи да види резултате за ту групу.

Ваша школа може да саопшти резултате анкете родитељима и старатељима.

|  |
| --- |
| Опције за учешће Учешће у овој анкети је **добровољно**. Ако **не желите** да ваше дете учествује у анкети, одјавите га тако што ћете послати имејл вашој школи на: [ivanhoe.ps@education.vic.gov.au](mailto:ivanhoe.ps@education.vic.gov.au)  before the survey commences on the 27th of May.Лични подаци ученика ће бити прослеђени фирми ORIMA Research пре процеса за одјављивање ученика, како би се олакшале припреме за анкету. Ако будете одјавили ваше дете, школа вашег детета ће осигурати да ваше дете нема приступ анкети. Фирма ORIMA Research ће по завршетку анкете обрисати податке о ученицима.  Ако школа вашег детета не прими од вас имејл којим одбијате да дате сагласност пре датума почетка анкете, као што је горе наведено, то значи да сте сагласни да ваше дете учествује у Aнкети о ставовима према школи за 2024 годину**.** |

За додатне информације о овој анкети, укључујући питања која ће бити постављена вашем детету, посетите [страницу са информацијама о анкети](https://www2.education.vic.gov.au/pal/data-collection-surveys/guidance/attitudes-school-survey) Министарства просвете.

Ако желите више информација, разговарајте са наставником вашег детета или контактирајте министарство на [school.surveys@education.vic.gov.au](mailto:school.surveys@education.vic.gov.au).

Са поштовањем,

Министарство просвете, Викторија